Knight's & Magic

— Kuroqinin rəssamlığı ilə Hisaqo Amazake-no tərəfindən yazılan ranobe seriyası. Əvvəlcə 2010-cu ilin oktyabrında Shōsetsuka ni Narō veb-roman saytında yayımlanmağa başlamışdır. 30 yanvar 2013-cü ildə Shufunotomo nəşriyyatı tərəfindən ilk ranobe cildi buraxılmışdır. İndiyə kimi 12 cildi nəşr olunmuşdur. Takuci Katonun rəssamlığı ilə istehsal olunmuş manqa adaptasiyası 15 aprel 2016-cı ildən Square Enix nəşriyyatının "Young Gangan" jurnalında nəşr olunur. 24 sentyabr 2016-cı ildə manqanın ilk cildi buraxılmışdır. 2017-ci ildə 8-Bit studiyası tərəfindən anime serialı adaptasiyası istehsal olunmuş və yayımlanmışdır.

 Məzmun 
Bir mexa otakusu bir maşın qəzasında ölür və ruhu başqa bir dünyada Ernesti Eçevarriya kimi reinkarnasiya olur. Eru əvvəlki həyatındakı xatirələrini və maraqlarını irsən qazanır, nəticədə, bu dünyada mövcud olan nəhəng humanoid silahı Siluet cəngavərinin pilotu olmağı arzulamağa başlayır.

 Media 
 Ranobe 
Müəllif Hisaqo Amazake-no ranobe seriyasını Shōsetsuka ni Narō veb-roman saytı vasitəsilə 4 yanvar 2013-cü ildən yayımlamaqdadır. 22 oktyabr 2024-ci ilə kimi bu saytda ranobenin 11 cildi və 143 fəsli yayımlanmışdır. Shufunotomo nəşriyyatı veb-romanı ranobeyə çevirərək (Kuroqinin rəssamlığı ilə) 30 yanvar 2013-cü ildə Hero Bunko imprinti altında ilk cildi buraxmışdır. İndiyə kimi 8 cildi nəşr olunmuşdur.

 Cild siyahısı 

 Manqa 
Takuci Katonun rəssamlığı ilə istehsal olunmuş manqa adaptasiyası 15 aprel 2016-cı ildən Square Enix nəşriyyatının "Young Gangan" jurnalında nəşr olunur. 24 sentyabr 2016-cı ildə manqanın ilk cildi buraxılmışdır. Crunchyroll 5 iyul 2017-ci ildə manqanı lisenziyalaşdırmışdır.

 Anime 
Manqa adaptasiyasının 24 sentyabr 2016-cı ildə buraxılmış ilk cildində anime serialı adaptasiyasının istehsal olunacağı anons edilmişdir. Anime 2 iyul 2017-ci ildən 24 sentyabr 2017-ci ilə kimi yayımlanmışdır. Yusuke Yamamotonun rejissoru olduğu anime serialı 8-Bit tərəfindən istehsal olunmuş, ssenaristi Miçiko Yokote, bəstəkarı Masato Koda olmuşdur. Fhána animenin açılış mahnısı "Hello!MyWorld!!" mahnısını, Ayaka Ohaşi isə bağlanış mahnısı olan "You & I" mahnısını ifa etmişdir. Crunchyroll animeni yayımlamış, Funimation isə Şimali Amerikada lisenziyalaşdırmışdır.

 Qəbul 
16 mart 2018-ci ilə kimi manqa və ranobenin ümumilikdə 1,5 milyon nüsxəsi buraxılmışdır.

 İstinadlar 

 Xarici keçidlər 
  Shōsetsuka ni Narō-da 
  Hero Bunko-da 
  Young Gangan-da 



Kateqoriya:2010-cu ilin Yaponiya romanları
Kateqoriya:2013-cü ilin Yaponiya romanları
Kateqoriya:Ranobelər
Kateqoriya:2016-cı ilin manqaları
Kateqoriya:2017-ci ilin anime serialları
Kateqoriya:Yaponiya fentezi romanları
Kateqoriya:Seynen manqaları
Kateqoriya:İsekay anime və manqaları
Kateqoriya:Mexa anime və manqaları
Kateqoriya:Döyüş anime və manqaları
Kateqoriya:Fentezi anime və manqaları
Kateqoriya:Məktəb haqqında anime və manqalar
Kateqoriya:Shōsetsuka ni Narō
Kateqoriya:Square Enix manqaları
Kateqoriya:Funimation
Kateqoriya:Uydurmada paralel kainatlar
Kateqoriya:Uydurmada reinkarnasiya
Kateqoriya:Ranobelərə əsaslanan anime və manqalar
Kateqoriya:Ranobelərə əsaslanan televiziya verilişləri
Kateqoriya:Əvvəlcə onlayn yayımlanmış ranobelər
Kateqoriya:8-Bit
Kateqoriya:Macəra anime və manqaları